
Aluan & Penghargaan 



jll <j .4A. jll ^uU 

fLtuVl ci j-uii ^Js- SiL^llj <_ij <u> 

jill 4jLi-uai ^Icj (jjjAUail (jjjJall 4dl ^k-j 

t-iaj UI .(jjoil ^1 (jUi^L ^JI_U ,j-a i j£'$ 

Sesungguhnya kita memanjatkan kesyukuran ke hadrat 
Allah kerana dengan limpah kurnia-Nya maka sebuah 
terjemahan yang berjudul: KEPADA ALLAH... 

SETERUSNYA TERHADAP SEJARAH” di mana kitab 
asalnya: 

AajSH Ajjjjj jl juh M iJLui£ ^ujUil U Ajuuill fUl& Uliljjftl 

jlfJaVl 

Suatu pengakuan dan pengiktirafan Ulama Syiah terhadap Allah 
dan sejarah — suatu pembongkaran rahsia yang terpendam dan 
pembersihan diri Imam-imam yang athaar (j^f) karangan Al- 
Syeikh Al-Allamah Dr. Sayid Husain Al-Musawi Al-Husaini. 

Buku ini sebenarnya satu lagi pendedahan secara 
akademik yang sekali gus membongkar beberapa perkara 
pokok pegangan Syiah Imamiah. Yang penting bagi setiap 
pembaca ialah dapat membezakan antara pegangan Imam-imam 
Dua Belas yang tulen dan penyelewengan yang dilakukan oleh 
beberapa orang tokoh Syiah khususnya selepas tahun 329 H. 

Selain daripada buku ini, ada lagi sebuah buku yang lain 
berjudul: 



^lulUIj 4jLLut]| (jaj ; Aauuill 

Karangan Al-Allamah Dr. Sayid Musa Al-Musawi yang bererti: 
Syiah dan pembetulan. Krisis antara Syiah dan Tasyayyu 

Adalah diharapkan buku ini telah selamat 
diterjemahkan ke dalam bahasa Malaysia dan berada di dalam 
pasaran Insya Allah. 

Semoga Allah sentiasa memberkati setiap usaha yang 
dicurahkan oleh kumpulan penterjemah buku ini yang telah 
berjaya menghasilkan suatu terjemahan yang sungguh 
bernilai. 

Pada saya, buku-buku sebegini amat penting untuk 
dibaca secara teliti oleh setiap pembaca kerana ianya dihasilkan 
melalui suatu keinsafan dan kesedaran dalaman oleh seorang 
tokoh besar di kalangan Ulama Syiah Ahli Bait 4?L 



2 



KENAPA AKU MENINGGALKAN SYIAH 0 



Di samping buku terjemahan ini, para pembaca 
diharapkan dapat merujuk teks asalnya untuk sama-sama 
menghayati pemikiran Al-Allamah Dr. Sayid Husain Al- 
Musawi Al-Husaini. 

Kepada pengarang asal buku ini iaitu Al-Allamah Dr. 
Sayid Husain Al-Musawi Al-Husaini didoakan agar sentiasa 
berada dalam pemeliharaan dan petunjuk Allah Ht. Amin. 



Hormat dari saya, 

Hj. Abd Aziz bin Hj. Hanafi 

Jitra, Kedah Darul Aman, Malaysia 
5 Rabiulawal 1429 H 
13 Mac 2008 M 



3 



0 KENAPA AKU MENINGGALKAN SYIAH 



Mukadimah Penterjemah I 



jll <j .4A. jll 

Alhamdulillah segala puji dan syukur kepada Tuhan 
yang telah memberi petunjuk dan hidayah kepada hamba-Nya 
ke jalan yang benar. Selawat dan salam ke atas junjungan besar 
Nabi Muhammad S yang telah menyatukan umat Islam di 
bawah payung kebenaran, kaum keluarga, para sahabat Baginda 
dan sesiapa yang berpegang teguh dengan sunnah Nabi sehingga 
hari kiamat. 

Alhamdulillah tanda syukur yang tidak terhingga kepada 
Allah Rabbul ‘Izati atas taufik dan izin-Nya, terjemahan buku 
“Pengakuan Ulama’ Syiah kepada Allah dan sejarah” ini dapat 
disiapkan. 

Buku asal karangan Dr. Husain Musawi ini begitu 
banyak faedah dalam membongkar kejadian-kejadian sebenar 
yang berlaku di dalam Syiah. Peristiwa-peristiwa yang disebut 

oleh penulis, merupakan suatu perkara yang asing bahkan tidak 
pernah didengari oleh mereka yang berfahaman dengan 
fahaman Ahli Sunnah. Perkara ini tidak akan dapat diketahui 
melainkan setelah hidup bersama-sama dengan golongan Syiah 
ini. Jasa dan sumbangan penulis begitu besar dalam 
menyingkap kebenaran sebagai tatapan kepada sesiapa yang 
sentiasa mencari dan mencintai kebenaran. 

Tambahan pula, gaya penulisan buku ini yang bersahaja 
tetapi padat dengan fakta-fakta daripada kitab-kitab muktabar 
Syiah memudahkan pembaca daripada semua peringkat 
memahami dengan baik maksud yang hendak disampaikan oleh 
penulis. 



Pada kesempatan ini penterjemah mengalungkan 
penghargaan yang tidak terhingga kepada ibu dan keluarga atas 
sokongan yang diberikan, semua guru-guru yang pernah 
mendidik dan memberi bimbingan kepada penterjemah 
khususnya kepada Al-Fadhil Ustaz Haji Muhammad Aidil 
Azwal bin Zainudin atas tunjuk ajar yang diberikan dalam 
usaha menyiapkan terjemahan buku ini. Tidak dilupakan 
sahabat-sahabat yang banyak membantu dan kepada sesiapa 
sahaja yang terlibat secara langsung ataupun tidak. 
Jazakumullahu khairan kathira. Semoga Allah membalas jasa 
kalian kelak. 

Jutaan kemaafan dipohon jika terdapat kesalahan dan 
kesilapan serta kekurangan dalam usaha terjemahan ini. 
Penterjemah memohon teguran dan tunjuk ajar daripada sidang 
pembaca dalam usaha memantapkan lagi kefahaman 
penterjemah pada masa akan datang. 

Akhir kalam, semoga dengan usaha yang sedikit ini 
mendapat perhatian daripada Allah Yang Maha Esa dan 
memberi manfaat kepada umat Islam seluruhnya. Wallahu 
‘alam. 



Abdul Hadi bin Awang 

Kuliyah Usuluddin Jabatan Hadis 
Universiti Al Azhar, Kaherah, Mesir. 

al_j azeera 1 3@yahoo . com 

Mukadimah Penterjemah II 



jl\ (jA *. jll 

Segala puji bagi Allah, Tuhan semesta alam. Selawat dan 
salam ke atas Junjungan Besar Nabi Muhammad S, keluarga 
baginda, para Sahabat dan pengikut-pengikutnya sehingga hari 
Kiamat. 



Terjemahan kecil berkenaan Syiah ini dihidangkan 
kepada pembaca dalam bentuk yang mudah di hadam 
sekalipun sebenarnya ia padat dengan fakta-fakta ilmiah. Para 
penterjemah cuba untuk memaksimumkan faedah kepada 
pembaca dengan tambahan maklumat pada bahagian nota kaki. 
Ia merangkumi pengenalan ringkas bagi individu-individu yang 
disebut di dalam kitab, tempat-tempat, permasalahan yang 
samar dan lain-lain lagi. Nota kaki yang ditulis oleh penulis asal 
dibezakan dengan nota kaki penterjemah dengan diletakkan 
tanda -penulis- di hujung. Selain itu sub-sub topik yang 

diletakkan di dalam kurungan [ ] ditambah bagi memudahkan 
pembaca mengikuti perbahasan. 

Moga Allah memberi petunjuk kepada kita semua 
dalam mengharungi zaman yang bercampur baur di dalamnya 
kebenaran dan kebatilan. Sesungguhnya Dia Maha Berkuasa 
atas setiap sesuatu. 



Mohd Firdaus Bin Hat 

Kuliah Syariah dan Undang-undang, 

Jabatan Syariah Islam. Universiti al-Azhar, Kaherah Mesir. 
12.00 t/malam, Jumaat 29 Februari 2008. Hayyu Sabiek, 
Madinat Nasr, Kaherah. 



firds84@yahoo.com 

Mukadimah Penterjemah III 

Segala puji bagi Allah Hf ,selawat dan salam atas junjungan 
besar Muhammad S, para sahabat serta ahli keluarganya dan 
pendukung agama Allah Hf. 

Sabda Rasulullah S di dalam kalamnya yang mulia. Daripada 
Muawiyah ibn Abu Sufian, berkata Rasulullah: 

tAl* (jjojj IjS ijaflt L-iUSlI JaI (j^a ( a£li2 (jj» (jl VI 

jUlt ^ £)jfcxmj (jlHj i£jjxxuij CjVj Jjjjfllui «La VI sJA <jlj 
.Afi-LaaJl <jA j t<UaJl ^ aA^ljj 

Maksudnya: Bahawasanya daripada kalangan ahli kitab yang 
sebelum kamu telah berpecah kepada tujuh puluh dua golongan 
, sesungguhnya umat ini akan berpecah kepada tujuh puluh tiga 
golongan dan hanya satu golongan yang masuk syurga iaitu 
jamaah. 



Benarlah kata-kata Rasulullah S tersebut bahawa 
umatnya akan mengalami perpecahan. Golongan yang 
terselamat hanyalah golongan yang mengikut sunnah baginda 
dan para sahabatnya. Perpecahan di kalangan umat Islam pasti 
berlaku dan secara realitinya ianya benar-benar berlaku. 
Masing-masing menganggap golongan mereka adalah golongan 
yang benar dalam mempertahankan agama Allah secara 
telus. Melalui terjemahan buku ini, saya berharap agar sidang 
pembaca dapat menilai manakah golongan yang benar dan 
golongan yang menyeleweng daripada ajaran agama Allah 
Taala. 



Sekalung penghargaan kepada Al-Fadhil Ustaz 
Muhammad Aidil Azwal atas bimbingan dan tunjuk ajar 
sepanjangan proses penterjemahan kitab ini. Buat ayahanda 
Abd Nasir bin Haji Abdullah dan bonda Rosita binti Rashid 
yang telah banyak mendoakan kebaikan atas diri ini serta 
seluruh sahabat yang banyak memberikan sokongan dan 
dorongan di dalam menyiapkan terjemahan ini. 

Semoga usaha yang sekelumit ini mampu menjadi saksi 
kecintaan ku kepada Rasulullah S dan para sahabat baginda. 
Harapan dari diri ini agar terjemahan ini akan memberi 

manfaat yang besar untuk umat Islam dalam memahami 
hakikat sebenar Syiah. V) SjS Vj Jja V . 

Tiada daya atas diri ku di dalam menolak kemaksiatan 
dan tiada daya diri ku melaksanakan ketaatan melainkan 
dengan bantuan daripada Allah Taala jua. 

Ya Allah saksikanlah usahaku ini demi agamamu. 



Mohd Nazrul Abd Nasir 
Kuliah Usuluddin 
Universiti Al-Azhar, Kaherah 
28/02/2008 

nazrul_nasir706@yahoo.com 

Mukadimah Penterjemah IV 



jll jll 

Terungkap segala puji hanya kepada Allah W> yang 
mengatur segala urusan dunia, selawat serta salam dikhususkan 
buat junjungan Nabi S, buat para sahabat, tabi’in yang 
dilorongkan ke arah kebenaran hingga hari kiamat. 

Terhasilnya terjemahan ini adalah dari usaha bersama 
yang kami lakukan bukan bertujuan untuk menambahkan 
kekeruhan yang sedia ada, malah ia sekadar untuk mengenali 
dengan lebih dekat siapa itu Syiah dan dapat menampung 
tentang maklumat yang sedia ada mengenai aliran ini. Kita 
tidak mengatakan bahawa setiap aliran Syiah akan terlibat 
dengan apa yang diterjemahkan melalui buku ini. 

Di sebalik kemelut yang berlaku, kita ingin mencari di 
mana titik hitam yang telah melukakan hati pengikut aliran ini 
sehingga terpaksa mereka menyembunyikan wajah asal di 
sebalik slogan “pencinta Ahli Bait” yang sering mereka 
laungkan, dalam masa yang sama “Ahli Bait” dijadikan batu 
loncatan untuk mereka memenuhi segala tuntutan nafsu 
seorang manusia, inilah cermin yang menampakkan wajah 
sebenar mereka dalam mempertahankan kecintaan mereka 
terhadap keturunan Rasul S. 

Di antara masalah yang sering berlegar dalam Syiah 
adalah isu Imamiah dan Mut’ah, ini kerana mereka hanya 
berpaksikan kepada hadis-hadis yang tidak terdapat pada 
golongan lain untuk dinyatakan kesahihannya, malah terdapat 
penambahan yang direka-reka demi menjaga kepentingan 
sesetengah pihak walaupun terpaksa melibatkan maruah 
keturunan yang mulia yang kononnya menjadi sanjungan 
mereka. 



Fahaman “jihad” yang disalah ertikan oleh golongan ini 
memberi kesan negatif terhadap umat Islam yang lain, mereka 
akan menjadi mangsa kekejaman “Al-Muntazor” yang 
kononnya dialah bakal mencetuskan jihad, dalam perkara ini 
mereka mempunyai persamaan dengan Yahudi yang sedang 
menanti kemunculan Al-Masih mengepalai jihad mereka bagi 
memerangi seterusnya menghancurkan umat Islam dari muka 
bumi, ini antara kesan pengaruh asing yang masih terpahat 
kukuh dalam aliran ini yang kita ingin perkenalkan. 

Inilah antara motif terjemahan ini dihasilkan, secara 
ringkasnya adalah sebagai satu cara untuk memperkenalkan 
kepada pembaca dan kita semua siapakah mereka yang sebenar 
dan sekali gus dapat menyentak keegoan mereka yang terpasak 
berkurun lamanya daripada generasi ke generasi hingga ke hari 
ini, sekiranya tidak tertutup cahaya petunjuk nescaya akan 
tersingkap segala rahsia yang tersembunyi mengenai (Syiah). 

Andainya terdapat kekurangan dalam usaha ini pastinya 
ia terkesan dari kesalahan seorang manusia yang dhaif, segala 
yang baik dari itu hanya daripada Allah semata-mata. 

Akhirnya jutaan terima kasih khas untuk Abu Abd 
Rahman Al-Azhari atas kepercayaan dan tunjuk ajar yang 
diberikan dalam melaksanakan usaha yang amat berharga ini, 
semoga ia menjadi pemangkin ke arah yang diredhai oleh Allah 

fg. 

AIaAi jj tAjjJA 4j Att) Jtji lift jJftj 

.AjISjjj 



Mohamad Rosli bin Talib 

Fakulti Usuluddin (Jabatan Aqidah dan Falsafah) 
Universiti Al-Azhar, Mesir 
Jam 8.15 malam, 27 Februari 2008 
El-Toob El-Ramly, Haiyu Asyir, Kaherah 

failasuf_alkindi@yahoo.com 

Mukadimah 



Uuj (joaJUJI ljj 

;J*j Lai ^iuij 4 AJl 

Sebelum ini kami di dalam Persekutuan Salahuddin 
membincangkan perlunya wujud sebuah kitab ringkas mengenai 
Akidah Syiah Dua Belas Imam yang boleh memberikan 
faedah kepada semua orang bermula daripada peringkat awam 
sehinggalah golongan yang khusus. Ketika kami sibuk 
berbincang dan mencari seorang ilmuwan yang ahli untuk 
menulis mengenainya, sampai kepada kami kitab ini "Kepada 
Allah... Seterusnya Terhadap Sejarah" karangan As-Sayid 
Husain al-Musawi daripada Ulama Najaf. Selepas membaca 
kitab ini kami mendapati ia memuaskan, memenuhi kehendak 
malah lebih daripada itu. 

Perkara “lebih” yang kami maksudkan ialah penulisnya 
sendiri yang terdiri daripada ulama besar Syiah. Berdasarkan 
proses pengajian dan pengalaman beliau mengajar di beberapa 
al-Hauzah Najaf, maka beliau berpeluang menjalinkan 
hubungan yang amat rapat dengan ulama-ulama dan tokoh- 
tokoh Syiah. Antaranya Kasyif al-Ghito’ 1 , Al-Khu’i 1 , Al-Sadr 2 , 



1 Al-Syeikh Muhammad al-Husain Al-Kasyif Al-Ghito' bin Ali bin Muhammad 
Redha Al-Najafi. Seorang ulama Islam bermazhab Syiah yang amat masyhur. 
1294-137311 

al-Khomeini 3 , dan Abd Al-Husain Syarafuddin 4 yang selalu 
berulang-alik ke Najaf. Tambahan pula ayah penulis juga 
merupakan antara ulama Syiah. 

Penulis di dalam kitab ini membincangkan beberapa 
pengalaman ganjil beliau bersama pakar rujuk daripada ulama 
Syiah dengan gaya bahasa yang menarik serta ringkas. Selepas 
menyebutkan apa yang berlaku di antara beliau dan mereka atau 
salah seorang daripada mereka, beliau akan mengheret pembaca 
meneliti Kitab-kitab Utama Syiah yang mengharuskan 
perbuatan-perbuatan jelik mereka. 



1 Ayatullah al-'Udzma al-Sayyid Abu al-Qasim al-Musawi al-Khu’i (1899- 
1992M]. Seorang ulama Syiah terkenal. Mantan Pemimpin Al-Hauzah Al- 
Ilmiah Al-Najafiah. Jutaan penganut Syiah merujuk kepadanya daripada Iraq, 
negara-negara Teluk dan lain-lain. Beliau mencapai tahap Ijtihad pada awal 
umurnya dan mengajar dalam tempoh yang lama iaitu 70 tahun. Dengan itu 
beliau digelar Ustaz kepada para Ulama dan para Mujtahid. Beliau dikira 
antara ulama-ulama Syiah Imamiah yang paling besar pada Zaman Ghaibah. 

2 Ayatullah al-'Udzma al-Sayid Muhammad Baqir al-Sadr (1935-1980M). 
Seorang pemikir, ahli falsafah Islam dan pakar rujuk Syiah daripada Iraq. 
Antara mereka yang berusaha keras ke arah kesatuan umat Islam. 
Mendokong Imam Khomeini dan Revolusi Islam Iran. 

3 Ayatullah al-'Udzma al-Sayyid al-Musawi al-Khomeini (1902-1989]. Ulama 
Iran bermazhab Syiah. Pemimpin politik dan rohani bagi Revolusi Islam di 
Iran 1979 yang menggulingkan Muhammad Reda Bahlawi yang merupakan 
Shah Iran ketika itu. Beliau dikira sebagai pemimpin rohani bagi orang Islam 
bermazhab Syiah. Beliau memerintah Iran selepas penggulingan Shah Iran 
sehingga meninggal dunia tahun 1989. 

4 Al-Sayyid Abd al-Hussain Syarafuddin al-Musawi (1290-1377H] Seorang 
ulama Syiah, pemikir dan pejuang kebangsaan menentang Perancis di selatan 
Lubnan. 

Beliau belajar dengan ayahnya dan beberapa ulama besar lain di Iraq seperti 
Muhammad Kadzim al-Khurasani, Syeikh al-Syariah al-Asfahani dan Hasan al- 
Sadr. Beliau mencapai tahap ijtihad pada umur 32 tahun. Amat sedikit 
mereka yang mencapai tahap ilmu yang tinggi dalam umur sepertinya. 

Antara karangannya: al-Muraja'at dan al-Ijtihad Muqabil al-Nas. 

Sesiapa yang membaca kitab ini dengan teliti pasti dapat 
merasai keikhlasan penulis dan caranya yang berbeza dengan 
cara penulis-penulis Syiah yang lain yang mengkritik sebahagian 
akidah mazhab mereka. 

Moga Allah membalas kebaikan yang banyak kepada 
penulis di atas kitab yang berharga ini dan menjauhkan beliau 
daripada kejahatan mereka yang dengki. Kami telah mendengar 
bahawa mereka menjejaki dan menanti peluang untuk 
mengambil tindakan terhadap beliau, maka sebab itulah beliau 
tidak menyebutkan nama yang sebenar takut perkara ini 
tersingkap dan terjadi benda yang tidak diingini ke atas diri 
beliau . 1 



Kami memohon kepada Allah Hf agar menjadikan 
amalan kami ikhlas hanya kerana-Nya Yang Maha Mulia. 



Persekutuan Kebajikan Salahuddin, 
14 Safar 1422 H. 



1 Lihat m/s 20 daripada kitab ini. 

(jiaVl kmj <_J j IaaJI 

UI .d«^l fjj (J\ (jLut^b ^ (jaajUllj (jjjAUall (jjjJall Aj|j 



Sesungguhnya seorang Muslim itu tahu bahawa 
kehidupan akan diakhiri dengan kematian. Kemudian nasib 
selepas itu akan ditentukan sama ada ke syurga atau ke neraka. 
Tidak syak lagi, seorang Muslim tentu berusaha untuk ke syurga 
dengan melakukan amalan yang membawa kepada keredhaan 
Allah Taala dan juga menjauhkan diri daripada setiap larangan 
yang mengundang kemurkaan-Nya. Sebab itulah kita melihat 
rata-rata orang Islam berusaha untuk taat dan tekun 
mengerjakan amalan yang mendekatkan dirinya kepada Allah 
Hf. Ini merupakan perihal Muslim kebanyakan. Bagaimana pula 
perihal seorang Muslim yang khusus terdiri daripada golongan 
mereka yang terpilih ? 1 

Bahawasanya di dalam kehidupan sebagaimana yang 
dimaklumi terdapat banyak jalan berliku dan tipu helah yang 
pelbagai. Orang berakal akan menempuh jalan yang membawa 
ke syurga biarpun sukar dan sekali gus meninggalkan jalan yang 
membawa ke neraka sekalipun ianya mudah dan senang. 

Inilah riwayat hidup ku atau sebuah cerita yang 
dibentangkan dan digarap dalam bentuk kajian. Aku ucapkannya 



1 Iaitu daripada golongan ulama apatah lagi yang mempunyai ketinggian ilmu 
sehingga mencapai tahap ijtihad. 

dengan lidah ku dan aku coret kan dengan jari-jemari ku demi 
mengharapkan redha Allah ‘M dan juga manfaat kepada 
saudara-saudara ku. Aku mengambil peluang ini selagi aku 
masih hidup sebelum tubuh ku dibalut dengan kafan putih. 

[LATAR BELAKANG PENULIS] 

Aku dilahirkan di Karbala. Membesar dalam suasana 
ajaran Syiah di bawah jagaan kedua ibu bapa yang berpegang 
teguh dengan agama. Aku belajar di madrasah-madrasah di 
Kota Karbala sehingga aku bergelar seorang pemuda. 
Kemudian bapa ku menghantar ku ke Al-Hauzah Al-Ilmiah 
Al-Najaflah 1 iaitu sebuah pusat pengajian terbesar di dunia 
untuk aku mencedok ilmu daripada ulama-ulama Syiah yang 
besar dan masyhur ketika ini seperti Samahah Al-Imam Al-Sayid 
Muhammad Al-Hussain Kasyif al-Ghito’. Beliau mengajar kami 
di al-Hauzah Al-Ilmiah AKAliyyah. Cita-cita ku ialah untuk 
menjadi pakar rujuk dalam agama dan mengetuai Al-Hauzah 
serta berkhidmat kepada agama dan umat seterusnya 
memajukan umat Islam. Impian ku ialah untuk melihat umat 
Islam bersatu padu dan dipimpin oleh seorang Imam dalam 
keadaan aku mampu melihat negara-negara kafir hancur di 
hadapan Umat Islam. Terdapat banyak lagi impian para pemuda 
Islam yang cemburu untuk agamanya yang tidak tertulis di sini. 

Saat itu aku tertanya-tanya; Apakah yang mengheret 
kita 2 sehingga berada dalam keadaan yang amat rendah dan hina. 
Kita ketinggalan dan berpecah belah? 



1 Institusi pengajian terkenal di Najaf, Iraq. Banyak melahirkan tokoh-tokoh 
Ulama Syiah. Ditubuhkan sejak kurun kelima Hijrah. Sistem pengajiannya 
dibahagikan kepada tiga peringkat. Pertama peringkat rendah, kedua 
peringkat menengah dan ketiga peringkat tinggi. Al-Hauzah secara umumnya 
ialah nama bagi institusi pengajian mazhab Syiah. 

2 0rang Islam semuanya daripada pelbagai aliran. 

Selain itu aku juga tertanya-tanya tentang banyak lagi 
perkara lain yang terlintas di lubuk hati ku sebagaimana pemuda 
Islam yang lain akan tetapi persoalan tersebut aku tidak temui 
jawapannya. 

Allah Hf memudahkan dan membuka jalan kepada ku 
untuk belajar dan menuntut ilmu. Sepanjang tahun pengajian, 
aku mendapati beberapa nas-nas dan isu-isu yang meruntun dan 
mengusutkan fikiran ku. Terdapat juga peristiwa-peristiwa yang 
menghairankan ku. Namun begitu aku terus sahaja 
menghilangkan keserabutan tersebut dengan menuding jari ke 
atas diri sendiri mengatakan bahawa aku yang bersalah kerana 
salah faham dan kurang berpengetahuan. Pernah sekali aku cuba 
menyelesaikan masalah ini dengan bertanya kepada salah 
seorang guru Al-Hauzah Al-Ilmiah. Beliau amat bijak 
menangani masalah ini dengan mencantas daripada akar umbi 
menggunakan beberapa patah perkataan sahaja. Katanya: 

"Apakah yang kamu belajar di Al-Hauzah?" 

Jawab ku: 

"Mazhab Ahli Bait a semestinya." 

Katanya: 

"Adakah kamu meragui Mazhab Ahli Bait a ?" 

Maka jawab ku: 

"Ma'azallah 1 . Tidak sama sekali." 

Beliau berkata lagi: 

"Oleh itu jauhkanlah waswas ini daripada diri mu kerana 
kamu merupakan pengikut Ahli Bait a dan Ahli Bait 
menerima ajaran daripada Nabi Muhammad s. Nabi 



1 Mohon perlindungan Allah 

Muhammad pula menerima ajaran wahyu daripada Allah 

M’ 



Aku diam seketika sehingga jiwa ku tenang kemudian 
aku berkata kepadanya: 

"Semoga Allah M memberkatimu. Kamu telah 
menghilangkan waswas daripada diriku." 

Setelah aku kembali belajar, persoalan-persoalan 
tersebut kembali menghantui diri. Semakin banyak belajar 
semakin banyak persoalan yang tak terjawab dan isu yang 
menghairankan. 

Apa yang penting, aku menamatkan pengajian dengan 
cemerlang dan mendapat Ijazah Akademik bagi mencapai 
tahap Ijtihad daripada ulama ulung zaman ini daripada 
Samahah al-Sayid Muhammad Al-Hussain Kasyif al-Ghito’ yang 
merupakan Ketua Al-Hauzah Ilmiah Al-Najafiah. Semenjak 
daripada itu aku berfikir semula secara serius mengenai perkara 
ini 1 . Kami mempelajari Mazhab Ahlul Bait a tetapi di dalam 
mazhab tersebut aku mendapati beberapa tohmahan terhadap 
Ahlul Bait a . Kami mempelajari syariat untuk beribadat 
menyembah Allah akan tetapi di dalamnya terdapat nas-nas 
yang jelas kufur kepada Allah Hf. 

Ya Rabbi! Apakah yang telah kami pelajari ini? Apakah 
benar ini merupakan mazhab Ahli Bait a ?! 



1 Kajian mengenai isu-isu dan nas-nas yang bermasalah dalam aliran Mazhab 
Syiah. 

Perkara seperti ini akan menyebabkan seseorang 
menjadi berbelah bahagi. Bagaimana dia menyembah Allah Hf 
dalam keadaan dia kufur pada-Nya? Bagaimana dia mengikut 
jejak Rasulullah S dalam masa yang sama dia membuat 
tohmahan terhadap Baginda S? Bagaimana dia menjadi pengikut 
Ahli Bait a , mengasihi mereka dan mempelajari mazhab mereka 
sedangkan dia mengutuk dan mencela mereka? 

Ya Rabbi! Kasihanilah daku. Berlembutlah dengan ku. 
Jika Dikau tidak merahmati ku nescaya aku akan sesat malah 
rugi. 

Aku kembali bertanya kepada diri ku sendiri: 

Apakah pendirian Sayid-sayid, Imam-Imam dan Ulama-ulama 
besar terdahulu? Apakah pendirian mereka terhadap perkara ini? 
Adakah mereka tidak nampak apa yang aku nampak? Adakah 
mereka tidak mempelajari apa yang aku pelajari? Ya. Pasti 
begitu. Malah banyak daripada kitab-kitab tersebut merupakan 
karangan mereka sendiri. Merekalah yang mencoretnya dengan 
pena-pena mereka. Mengingatkan ini akan lebih melukakan, 
menambahkan sakit dan kesal di hati ku. 

Dahulunya aku memerlukan seseorang untuk mengadu 
masalah dan kesedihan. Akhirnya aku mendapat idea yang lebih 
baik iaitu membuat satu kajian secara menyeluruh agar ku dapat 
meneliti semula kandungan akademik ku. Maka dengan itu aku 
membaca setiap sumber yang muktabar dan juga tidak 
muktabar, malah membaca semua kitab yang sampai ke tangan 
ku. Semasa menyelak dan meneliti terdapat beberapa perenggan 
dan petikan yang aku rasa perlu dikomentari. Petikan tersebut 
aku salin dan komen berdasarkan apa yang terlintas dalam 
pemikiran ku. Setelah selesai membaca sumber-sumber 
muktabar tersebut, terkumpul bagi ku longgokan potongan- 

potongan kertas yang mengandungi petikan daripada kitab-kitab 
muktabar disertai komen daripada ku. Bahan tersebut aku 
simpan, moga datang suatu hari yang Allah kehendaki agar 
kertas ini dikeluarkan semula. 

Hubungan ku selepas itu kekal seperti biasa dengan 
setiap pakar rujuk agama, ulama dan para sayid yang ku temui. 
Aku bergaul seperti biasa dengan mereka untuk mencapai satu 
natijah yang akan membantu ku tatkala aku mengambil 
keputusan yang sukar 1 bagi membuat pendedahan. Banyak 
perkara yang ku temui menyebabkan akhirnya aku mengambil 
keputusan sukar tersebut tetapi aku masih menanti peluang 
terbaik untuk itu. Sebelum itu aku melihat sahabat ku Al- 
‘Allamah As-Sayid Musa Al-Musawi 2 merupakan contoh terbaik 
ketika beliau mengisytiharkan menolak penyelewengan yang 
terdapat dalam manhaj Syiah. Beliau membuat banyak usaha 
serius bagi membetulkan manhaj tersebut. Kemudian selepas itu 



1 Barangkali penulis maksudkan dengan keputusan sukar tersebut ialah 
membongkar dan mendedahkan penyelewengan. Mungkin juga ia ialah 
keputusannya keluar daripada penyelewengan Syiah. Wallahu A'lam 

Beliau merupakan cucu kepada Imam Besar al-Sayid Abu Al-Hasan Al- 
Musawi Al-Asbahani. Dilahirkan di Najaf al-Asyraf tahun 1930. Melengkapkan 
pengajian di universitinya yang terbesar dan memperoleh Sijil Tertinggi 
dalam bidang Fekah Islam (al-Ijtihad). Kelulusan beliau yang lain: 

1) PhD dalam bidang Falsafah daripada Universiti Sorbon, Paris pada tahun 
1959. 2) PhD dalam bidang Perundangan Islam daripada Universiti Tehran 
pada tahun 1955. 

Sumbangan beliau dalam bidang pendidikan: 

1] Profesor Ekonomi Islam di Universiti Tehran 1960-1962. 

2) Profesor Falsafah Islam di Universiti Baghdad 1968-1978. 

3) Dilantik menjadi Ketua Pertubuhan Islam di Barat Amerika sejak 1979. 

4] Profesor Jemputan di Universiti Halah, Jerman. 

5} Profesor Pinjam di Universiti Tarablus, Libya 1973-1974. 

6] Profesor Kajian di Universiti Harvard, USA 1975-1976. 

7] Profesor Tamu ke Universiti Los Angeles 1978. 

Kitab beliau yang masyhur mengkritik Syiah ialah: 

■fi'iilj 

terbit Kitab j£»ll jjKj} karangan al-Sayid Ahrnad Al- 

Katib. Selepas membaca kitab tersebut aku mendapati giliran ku 
telah tiba untuk menyatakan kebenaran dan memberi kesedaran 
kepada saudara-saudara ku yang tertipu. Kedudukan kami sama 
seperti ulama yang bertanggungjawab ke atas mereka dan akan 
dipersoalkan oleh Allah Hf pada Hari Kiamat kelak. Kami wajib 
menyedarkan mereka kepada kebenaran walaupun pahit. 

Mungkin gaya bahasa yang ku gunakan berbeza dengan 
al-Sayid al-Musawi dan al-Sayid Al-Katib dalam melemparkan 
natijah-natijah ilmiah. Ini kerana ia datang secara berasingan 
daripada kajian-kajian yang dibuat oleh penulis yang pelbagai. 
Mungkin juga persekitaran yang berasingan yang dilalui setiap 
penulis membawa perbezaan kerana kedua-dua mereka telah 
meninggalkan Iraq dan menetap di negara Eropah dan 
memulakan kerja di sana. Adapun aku sendiri masih lagi 
menetap di Iraq betul-betul di Najaf. Kelengkapan yang ku 
miliki mungkin saja tidak sebagaimana yang dimiliki oleh 
mereka berdua. Ini kerana selepas berfikir panjang sama ada 
meninggalkan Iraq atau kekal menetap di sini, aku mengambil 
keputusan untuk kekal dan bekerja di sini dengan sabar dan 
mengharapkan ganjaran daripada Allah Hf. Aku yakin bahawa 
masih terdapat banyak daripada mereka yang merasa ragu-ragu 
disebabkan mereka diam dan merelakan apa yang mereka lihat 
dan perhatikan 1 , juga daripada apa yang mereka baca daripada 
rujukan induk yang ada. Aku memohon kepada Allah ‘M agar 
menjadikan kitab ku ini sebagai pendorong kepada mereka 
untuk kembali menilai diri, meninggalkan jalan kebatilan dan 
menempuh jalan kebenaran. Usia itu amat singkat, hujah 
kebenaran tidak akan menyebelahi mereka, maka tidak ada lagi 
ruang untuk berdolak-dalik. 



1 Daripada penyelewengan dan kesesatan. Wallahu A'lam 

Alhamdulillah terdapat beberapa Sayid yang mempunyai 
hubungan dengan ku menyahut seruan daripada ku setelah 
melihat hakikat-hakikat yang ku temui. Mereka juga telah mula 
menyeru orang lain. Maka sama-samalah kita memohon kepada 
Allah Hf supaya membuka jalan untuk memperlihatkan 
kebenaran kepada manusia dan mengingatkan mereka daripada 
terjebak dalam kebatilan. Sesungguhnya Dia sebaik-baik tempat 
yang patut diminta sesuatu. 

Sesungguhnya kitab ini pasti akan ditolak, didustakan 
serta ditohmah sebagai batil. Biarkanlah, sesungguhnya ia tidak 
memudaratkan ku dan aku juga telah menjangkakannya. 
Mungkin juga mereka akan menuduh ku tali barut Israel dan 
Amerika atau menuduh bahawa aku menjual agama dan jiwa 
raga ku demi mata benda dunia. Ini tidak mustahil dan ganjil. 
Sebelum ini mereka telah menuduh Al-‘Allamah al-Sayid Musa 
al-Musawi seumpama ini juga sehinggakan As-Sayid Ali al- 
Ghurawi 1 pernah berkata: 

"Sesungguhnya Raja Saudi Fahad bin Abd Aziz telah 
menundukkan hati Dr. al-Musawi dengan menawarkan 
seorang wanita cantik daripada keluarga Sa'ud dan 
menjanjikan hidup senang dengan memasukkan sejumlah 
wang di dalam salah sebuah bank Amerika sebagai bayaran 
kemasukannya dalam Mazhab Wahabi". 

Kalau inilah nasib Dr. al-Musawi dengan segala tuduhan 
dusta, rekaan dan publisiti murahan ke atasnya, apakah pula 
nasib ku selepas ini dan apakah yang akan ditujukan kepada ku 



1 Al-Syeikh Ali Al-Ghurawi al-Tibrizi (1349-1418H). Asal Tibriz, Iran. 

Menamatkan pengajiannya peringkat Kajian Luar di Najaf. Mula mengajar 

pada tahun 1379H. Beliau dibunuh oleh rejim Sadam pada tahun 1418H. 

nanti? Mungkin mereka akan mencari dan membunuh ku 
sebagaimana mereka membunuh orang yang menyatakan 
kebenaran sebelum ku. Sebagaimana diketahui mereka telah 
membunuh anak lelaki Maulana Ayatullah al-‘Udzma al-Imam 
al-Sayid Abu Al-Hasan Al-Asfahani 1 Imam terbesar Syiah 
selepas zaman Al-Ghaibah Al-Kubra 2 sehingga sekarang. 
Mereka membunuh anaknya ketika beliau cuba untuk 
membetulkan manhaj Syiah dan membuang khurafat yang 
masuk ke dalamnya. Perkara tersebut tidak disenangi mereka 
maka mereka menyembelih anaknya bagaikan seekor kibas 
untuk menghalang beliau daripada berbuat demikian. Mereka 
juga telah membunuh al-Sayid Ahmad Al-Kisrawi 3 ketika bebau 



1 Ayatullah al-Udzma al-Sayyid Abu al-Hasan Muhammad Abdul Hamid al- 
Musawi al-Asfahani. Dilahirkan tahun 1277H @ 1284H dan meninggal tahun 
1365H. Beliau antara ulama besar Syiah Imamiah. 

2 Kehilangan Imam ke 12 iaitu yang terakhir. Ia terbahagi kepada dua 
tempoh masa. Yang pertama dipanggil al-sughra. Berlanjutan daripada 
kematian Imam ke-11 hingga 70 tahun selepas itu. Di dalam tempoh sughra, 
Imam berhubungan dengan pengikut melalui perantaraan wakil-wakilnya. 
Selepas itu bermulalah zaman al-ghaibah al-kubra. Ia bermula selepas 
meninggalnya wakil Imam yang ketiga Abu al-Hasan al-Samarri. Dinamakan 
al-Kubra kerana kesannya yang mendalam terhadap pengikutnya atas 
hubungan yang terputus antara Imam dan pengikut. Atau dinamakan al- 
Kubra kerana tempoh hilang yang lebih lama daripada al-Sughra yang ada 
wakil Imam dalam tempoh tersebut. Adapun dalam tempoh al-Ghaibah al- 
Kubra tiada wakilnya. 

Berakhir tempoh al-Ghaibah al-Kubra apabila Imam al-Mahdi yang dinanti- 
nantikan muncul kembali untuk memenangkan kebenaran, membawa 
kesejahteraan dan memenuhi dunia dengan keadilan. Masa kemunculannya 
pula tidak diketahui. Sesiapa yang mendakwa mengetahuinya adalah 
pendusta. 

2 As-Sayid Ahmad al-Katib @ Al-Kisrawi. Ahmad Mir Qasim bin Mir Ahmad al- 
Kisrawi. (meninggal 1324H] 

Mendapat pendidikan di Iran. Penulis kitab al-Tasyaiyu' wa al-Syi’ah. Beliau 
membincangkan di dalam kitabnya perkembangan dan asas-asas Syiah Dua 
Belas Imam disertakan kitab-kitabnya, para imamnya dan kesan-kesan yang 
ditinggalkan. Kajiannya dibentangkan secara akademik dan huraian logik 
berserta dengan fakta sejarah. Beliau menyimpulkan bahawa mazhab Syiah 
ini membawa banyak risiko dan sejumlah besar perkara mungkar. Beliau 



26 



